‘ઇન્ટરનેશનલ યુથ ક્લબ’ એ ૨૦૦૮ થી કાર્યરત એવી ISO સર્ટીફાઈડ સંસ્થા છે જેના મારફતે અમે મહિના અગાઉ રૂ.૫૨૫૦ (મેમ્બર ફી સહિત) ખૂબ જ નોમિનલ દરે હિમાચલના સહુથી પ્રચલિત એવા હમ્પ્ટા પાસ ટ્રેકનું રજીસ્ટ્રેશન કર્યું હતું. હિમાચલના અલગ અલગ જગ્યાઓના ટ્રેકિંગ માટે ઘણી ઓનલાઈન ટ્રેકિંગ સાઈટસ ઉપલબ્ધ છે. પરંતુ વ્યાજબી ભાવ ઉપરાંત સરસ વ્યવસ્થાવાળી સાઈટ્સમાં, યુથ ક્લબ, ઇન્ટરનેશનલ યુથ ક્લબ, ઇન્ડિયા હાઈક્સ, એડવેન્ચર નેશન (જેમાં પૈસા ચૂકવવા ઇન્સ્ટોલમેન્ટ સુવિધા છે), ટ્રેક ધી હિમાલયાસ્ સાઈટ્સનો સમાવેશ થાય છે. જો તમે સૌપ્રથમ વાર વધુ દિવસો માટે ટ્રેકિંગ કરવા જઈ રહ્યા છો તો આ સાઈટ્સ પરથી ‘અથ થી ઇતિ’ સુધીની ટ્રેકિંગ માટેની દરેક નાનામાં નાની બાબતોની માહિતી મળી રહેશે. તેમજ ગુજરાતના અમદાવાદથી મનાલી ડાયરેકટ લઈ જનારી સાઈટ્સમાં જૂનુન ટ્રેકિંગ, ઇન્વીન્સીબ્લ ટ્રેકિંગ, ટ્રેક ઓન જેવી સંસ્થાઓ પણ ગુજરાતમાં સારી રીતે કાર્યરત છે.